Yliopisto ulkoistaa siivoojat ja vahtimestarit – mutta pitäisikö vaihtaa myös oma lapsi halvempaan?

Miksi siivoojat ja vahtimestarit eivät voi jatkaa yliopistojen omina työntekijöinä, ihmettelee professori Jaakko Hämeen-Anttila. Entä olisiko aika vaihtaa oma poika halvempaan?

Katseletko lastasi tyytymättö­mänä? Tiedätkö, että naapurin poika saa vähemmän viikkorahaa mutta tekee silti nuristen taloustyöt? Eikö olisi jo aika vaihtaa poika halvempaan?

Viime viikolla uutisoitiin Helsingin yliopistoa edustavan Sivistystyönantajien liiton katkaisseen neuvottelut kiinteistöpalveluhenkilöstöä edustavien JHL:n ja YHL:n kanssa: vahtimestarit ja siivoojat, nuo yliopiston tarpeettomat kuluerät, tekevät jatkossa samoja töitä huonommilla eduilla kiinteistöpalveluyhtiössä.